**Informatīvais ziņojums**

**par Eiropas Savienības enerģētikas ministru 2020. gada 14.decembra videokonferencē izskatāmajiem jautājumiem**

**I. Sanāksmē izskatāmie jautājumi**

2020. gada 14. decembrī notiks Eiropas Savienības (turpmāk – ES) enerģētikas ministru neformālā augsta līmeņa videokonference. Tās laikā ministri tiks aicināti apmainīties ar viedokļiem par energosistēmas integrāciju ceļā uz klimatneitrālu Eiropu. Papildus Eiropas Komisijas (turpmāk – Komisija) pārstāvji informēs par jaunākajiem notikumiem ārējo attiecību jomā enerģētikā, Lietuvas delegācija informēs par Astravjecas kodolelektrostacijas nodošanu ekspluatācijā Baltkrievijā un tās atbilstību kodoldrošības rekomendāciju īstenošanai, un Portugāles delegācija informēs par savas prezidentūras programmu.

**1. Energosistēmas integrācija — ceļā uz klimatneitrālu Eiropu** *–diskusija*

Gatavojoties ES enerģētikas ministru diskusijai, Vācija kā prezidējošā valsts ES Padomē ir sagatavojusi diskusiju dokumentu[[1]](#footnote-2), kurā cita starpā aicina ministrus sniegt redzējumu par energosistēmas integrācijas lomu klimatneitralitātes mērķa sasniegšanā.

Lai līdz 2050. gadam sasniegtu klimatneitralitāti, Eiropai ir būtiski jāpārveido sava energosistēma, nodrošinot tās integrāciju, ievērojami uzlabotu energoefektivitāti un augstu atjaunojamās enerģijas īpatsvaru. **Enerģētikas ministri tiek aicināti apmainīties ar viedokļiem par dalībvalstu prioritātēm, ņemot vērā gaidāmo Eiropas enerģētikas tiesību aktu pārskatīšanu.**

ES siltumnīcefekta gāzu (turpmāk – SEG)klimat neitralitāti līdz 2050. gadam var panākt, tikai apvienojot centienus energoefektivitātes un atjaunojamās enerģijas jomā. Lai panāktu siltumnīcefekta gāzu (turpmāk – SEG) emisiju samazinājumus visās nozarēs, jāpalielina energoefektivitāte un jāveicina atjaunojamo energoresursu izmantošana. Liels solis uz priekšu šajā virzienā tika sperts ar “Tīrās enerģijas” pakotni[[2]](#footnote-3), kas tika pieņemta 2018. gadā.

Turpinot Eiropas zaļā kursa iesākto virzienu, 2020.gada 3.jūlijā Eiropas Komisija ir nākusi klajā ar diviem paziņojumiem:

* Klimatneitrālas ekonomikas dzinējspēks: ES Energosistēmas integrācijas stratēģija (turpmāk - Energosistēmas integrācijas stratēģija)[[3]](#footnote-4);
* “Ūdeņraža stratēģija klimatneitrālai Eiropai” (turpmāk – Ūdeņraža stratēģija) [[4]](#footnote-5);

Abās stratēģijās iekļauto pasākumu kopums ir vērsts uz ilgtspējīgas attīstības mērķu, kā arī Parīzes nolīgumā iekļauto klimata mērķu sasniegšanu. Energosistēmas integrācijas stratēģijā Komisija ierosina turpmākus pasākumus, lai izveidotu jaunu integrētu energosistēmu, kuras pamatā būtu “energoefektivitāte pirmajā vietā” princips, un panāktu galapatēriņa sektoru lielāku tiešu elektrifikāciju, balstoties uz no atjaunojamajiem energoresursiem ražotu elektroenerģiju, un veicinātu atjaunojamo un zemu oglekļa emisiju degvielu, tostarp ūdeņraža, izmantošanu nozarēs, kuras ir grūtāk dekarbonizēt.

Komisija arī ierosina pasākumus, lai enerģijas tirgu darbība un noteikumi atbilstu dekarbonizācijai un izkliedētajiem energoresursiem, un nodrošina virzību uz integrētāku enerģētikas infrastruktūru un digitalizāciju. Turklāt Klimata mērķu plāns[[5]](#footnote-6) paredz, ka, lai sasniegtu ES klimata mērķi, 2030. gadā jāpanāk SEG emisiju samazinājums par vismaz 55% samazināt SEG emisijas salīdzinājumā ar 1990. gadu, būtu kā arī jāpalielina energoefektivitātes un atjaunojamo energoresursu īpatsvara mērķi 2030. gadam. Komisija jau ir paziņojusi plānotos tiesību aktu priekšlikumus 2021. gadam, kas atspoguļo augstākas ambīcijas, iespējams, iekļaujot jaunus ambiciozākus ES atjaunojamās enerģijas un energoefektivitātes mērķus.

Latvijas oficiālā nostāja ir iekļauta pozīcijā Nr.1 “Par Komisijas paziņojumu Eiropas Parlamentam, Padomei, Eiropas Ekonomikas un Sociālo lietu komitejai un Reģionu komitejai Klimatneitrālas ekonomikas dzinējspēks: ES Energosistēmas integrācijas stratēģija un Par Komisijas paziņojumu Eiropas Parlamentam, Padomei, Eiropas Ekonomikas un Sociālo lietu komitejai un Reģionu komitejai Ūdeņraža stratēģija klimatneitrālai Eiropai”, kas tiek virzīta kopā ar šo ziņojumu.

Videokonferencē ministri tiek aicināti sniegt atbildes uz šādiem jautājumiem:

* Kādus politikas pasākumus jūs uzskatāt par prioritāriem, atjauninot ES tiesisko regulējumu, lai veicinātu enerģētikas sistēmas integrāciju un līdz 2050. gadam virzītos uz klimatneitrālu Eiropu? Kādas būs lielākās problēmas, un kā tās būtu jārisina?
* Kāds ir jūsu viedoklis par iespējamo ES 2030. gada enerģētikas mērķu saskaņošanu un salāgošanu ar augstāku klimata mērķi 2030. gadam?

**Latvijas nostāja:**

Gan ES tiesiskajā regulējumā, gan Komisijas turpmākajā darbā, Komisijai ir nepieciešams sniegt būtisku palīdzību ES sabiedrības zināšanu un izpratnes par atjaunojamo enerģiju energoresursu tehnoloģiju izmantošanu uzlabošanai, kā arī un atbalstu enerģijas ražošanai no atjaunojamajiem energoresusiem ražošanas atbalstam, jo tieši sabiedrības noraidošā attieksme pret dažām atjaunojamās enerģijas tehnoloģijām vai to ražošanu ir būtisks šķēršlis atjaunojamās enerģijas ražošanas palielināšanai.

Nozīmīga loma būs arī starpvalstu sadarbību stiprināšanai, kopīgi īstenojot enerģētikas projektus, kā arī palielinot starpvalstu savienojumu jaudu, lai ļautu segt iespējamo elektroenerģijas deficītu pīķu periodos u.tml.

Gan sektoru integrācijā, gan ūdeņraža tehnoloģiju vai citu jaunu tehnoloģiju, piemēram, atkrastes enerģijas ieguvē un pārvadē, attīstībā būtisks Komisijas ieguldījums ir nepieciešams pētniecības un inovāciju jautājumos, t.sk. finansējot dažādu novatorisku degvielu, t.sk. ūdeņraža izstrādi, un komercializēšanu, tehnoloģiju attīstību un infrastruktūras pieejamību. lai pietiekami efektīvi attīstītu ūdeņraža tehnoloģiju, t.sk. ūdeņraža infrastruktūras pieejamību.

Latvija uzskata, ka SEG emisiju samazināšana ir galvenais mērķis, kas dalībvalstīm ir jāsasniedz tādā veidā, kāds pēc konkrētās dalībvalsts viedokļa ir tai visizdevīgākais, efektīvākais un ar vismazāko negatīvo ietekmi uz tiem sabiedrības slāņiem, kas dalībvalstij ir sociāli jāaizsargā. Tāpat joprojām ir jāņem vērā dalībvalsts prerogatīva pašai noteikt savus energoresursu un energoapgādes struktūru.

Uzskatām, ka augstāku klimata mērķu 2030.gadam noteikšana būtu jābalsta uz visu tautsaimniecības sektoru ieguldījumu SEG emisiju samazināsanā, bet ne primāri nosakot augstākus enerģētikas mērķus. Visiem tautsaimniecības sektoriem un darbībām ir jāsniedz savs ieguldījums SEG emisiju samazināšanā.

Uzskatām, ka Komisijai ir jāiegulda īpaši liela uzmanība šobrīd spēkā esošo mērķu un pasākumu, kas noteikti dažādos ES tiesību aktos, piemēram, atjaunojamo energoresursu direktīvā, degvielas kvalitātes direktīvā, emisijas kvotu tirdzniecības sistēmas direktīvā, gaisa kvalitātes un gaisa piesārņojošo vielu emisiju tiesiskajā regulējumā, alternatīvo degvielu direktīvā, tīro transportlīdzekļu direktīvā saskaņošanā un salāgošanā un ir būtiski jāuzlabo pieeja mērķu noteikšanā. Ir jāņem vērā, ka sektorāliem mērķiem ir jābūt skaidri saprotamiem konkrēto mērķu mērķgrupai, kā arī tie nedrīkst būt pretrunīgi, lai mērķgrupai visu mērķu sasniegšanai būtu iespējams izmantot harmonizētus pasākumus un vienādu pieeju savas darbības pārveidošanai un efektivizācijai.

Tāpat Komisijai ir īpaši jāstrādā ar tām dalībvalstīm, kuru atjaunojamās enerģijas mērķu devums un energoefektivitātes mērķu devums Komisijas novērtējumā par dalībvalstu Nacionālajiem enerģētikas un klimata plāniem nav atzīti par adekvātiem vai pietiekamiem, lai palīdzētu šīm dalībvalstīm palielināt to ambīciju līmeni.

Atzīstam, ka mērķu paaugstināšana ir jāskata kopā ar papildu finansējuma apjoma noteikšanu jau šobrīd un arī jādomā par pieejamo finansējumu pēc 2027. gada.

**2.Citi jautājumi**

* **Jaunākie notikumi ārējo attiecību jomā enerģētikā** *– Komisijas sniegta informācija*
* **Astravjecas kodolelektrostacijas nodošanu ekspluatācijā Baltkrievijā un tās atbilstību kodoldrošības rekomendāciju īstenošanai** - *Lietuvas delegācijas sniegta informācija*
* **Portugāles prezidentūras darba programma** – *Portugāles delegācijas sniegta informācija*

Latvija pieņem zināšanai Komisijas un delegāciju sniegto informāciju.

**II. Latvijas delegācija**

Delegācijas vadītājs: **Jurģis Miezainis,** Ekonomikas ministrijas Parlamentārais sekretārs

Ekonomikas ministrs J.Vitenbergs

Valsts sekretāra pienākumu izpildītāja Z. Liepiņa

03.12.2019.

1016

I.Iļjina

003222383157, [Inga.Iljina@mfa.gov.lv](mailto:Inga.Iljina@mfa.gov.lv)

1. Padomes dokuments WK 3772/2020 INIT [↑](#footnote-ref-2)
2. Clean energy for all Europeans [↑](#footnote-ref-3)
3. Komisijas dokuments COM(2020) 299 [↑](#footnote-ref-4)
4. Komisijas dokuments COM(2020) 301 [↑](#footnote-ref-5)
5. 2020.gada 17.septembrī Komisijas publicētais paziņojums “Eiropas 2030.gada klimata politikas ieceru kāpināšana. Investīcijas klimatneitrālā nākotnē iedzīvotāju labā” <https://eur-lex.europa.eu/legal-content/LV/TXT/HTML/?uri=CELEX:52020DC0562&from=EN> [↑](#footnote-ref-6)